

**Ministerul Mediului**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Bistriţa-Năsăud** |

**DECIZIA ETAPEI DE ÎNCADRARE - proiect**

**din 6 DECEMBRIE 2017**

Ca urmare a solicitării de emitere a acordului de mediu adresată de AGRO ARDEAL SRL, din localitatea Orheiu Bistriţei, nr. 167, comuna Cetate, județul Bistriţa-Năsăud, înregistrată la Agenţia pentru Protecţia Mediului Bistriţa-Năsăud cu nr. 11598/12.10.2017, completată la nr. 13364/27.11.2017, în baza Hotărârii Guvernului nr. 445/2009 privind evaluarea impactului anumitor proiecte publice şi private asupra mediului şi a Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare,

Agenţia pentru Protecţia Mediului Bistriţa-Năsăud decide, ca urmare a consultărilor desfăşurate în cadrul şedinţei Comisiei de Analiză Tehnică din data de *6.12.2017*, că proiectul: „*Montare staţie de pre-epurare şi montare (înlocuire) incinerator”,* amplasat în localitatea Orheiu Bistriţei, nr. 107A, comuna Cetate, județul Bistriţa-Năsăud, **nu se supune evaluării impactului asupra mediului şi nu se supune evaluării adecvate**.

Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

*Terenul pe care se va realiza proiectul este situat pe amplasamentul abatorului proprietate a SC AGRO-ARDEAL SRL unde se desfăşoară activităţile:*

*- fabricarea produselor din carne (inclusiv din carne de pasăre) - cod CAEN 1013 - rev. 2 (1513 - rev.1);*

*- tratarea şi eliminarea deşeurilor nepericuloase – cod CAEN 3821 - rev. 2 (9002 - rev. 1).*

*- întreţinerea şi repararea autovehiculelor - cod CAEN 4520 - rev. 2 (5020 - rev.1).*

*- activităţile sunt autorizate din punct de vedere al protecţiei mediului prin Autorizaţia de mediu nr. 41 din 20.03.2009 revizuită la 23.11.2015;*

*a) proiectul intră sub incidenţa HG nr. 445/2009 privind evaluarea impactului anumitor proiecte publice şi private asupra mediului, fiind încadrat în Anexa 2,*

*- la punctul 10, lit. a) proiecte de dezvoltare a unităţilor/zonelor industriale,*

*- la punctul 11, lit. b) instalaţii pentru eliminarea deşeurilor, altele decât cele prevăzute în anexa nr. 1;*

*- la punctul 13, lit. a) - orice modificări sau extinderi, altele decât cele prevăzute la pct. 22 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului;*

*- suprafaţa totală a amplasamentului este de circa 21.273 m2 ;*

*b) prin proiect se propune*

***A.*** *Montare staţie de pre-epurare în spaţiu nou cu suprafaţa de 114 mp.*

 *Pentru amplasarea staţiei de pre-epurare este necesară construirea unei clădiri cu suprafaţa de 114 mp.*

 *Staţia va pre-epura apele uzate menajere şi tehnologice, colectate într-un bazin final de colectare existent cu capacitate de 194 m3.*

 *Capacitatea de pre-epurare a staţiei este de 50 m3/zi cu respectarea normativului NTPA 002/2005 privind evacuarea în reţele de canalizare.*

 *Se va pre-epura un debit mediu de ape uzate de 30 m3/zi, debitul maxim fiind de 50 m3/zi.*

*- staţia va fi compusă compusă din: cămin de preluare/pompare, grătar automat cu sită rotativă TR40/50, bazin de omogenizare, sistem de măsurare şi reglare automată a pH-ului, unitate de preparare polielectrolit PAP 500, unitate de flotaţie FRC-10, panou de control şi automatizare.*

*Procesul de pre-epurare este controlat automat şi monitorizat cu un sistem automat tip Siemens.*

 *Evacuarea apei pre-epurate se va face în staţia de epurare ape uzate a localităţii, autorizată din punct de vedere al protecţiei mediului prin Autorizaţia de mediu nr. 52 din 18.08.2016.*

***B.*** *Montare (înlocuire) incinerator în spații construite existente, respectiv:*

*- spaţiu pentru incinerator şi depozit cenuşă de la incinerator de 224 m2,*

*- vestiar filtru pentru incinerator de 56 m2,*

*- spaţiu frigorific pentru stocarea provizorie a deşeurilor cu suprafaţa de circa 20 m2.*

*- incineratorul care va înlocui vechiul incinerator, are următoarele componente: 1 camera de ardere (principală), 1 camera postcombustie (secundară), 3 arzătoare pe camera de ardere (principală) furtun flexibil + capac protecție metalic – 1 arzător camera postcombustie (secundara) + furtun flexibil + capac protecție metalic, 1 termocuplu camera postcombustie, 1 termocuplu camera de ardere, 1 coș de evacuare gaze de ardere cu înălţimea de 8 m, 1 panou de control complet (include cabluri pentru arzătoare si termocuplu).*

*- capacitatea de ardere a incineratorului este aproximativ 300 kg/h, respectiv 7,2 tone/zi, timpul de ardere este undeva la 4 ore, dar poate varia (+/-) în funcţie de ce anume se arde;*

*- o să fie incinerate  deşeuri de origine animală categoria I, II și III :*

*Categoria I : craniu cu encefal şi ochi, amigdale, splina, măduva spinării;*

*Categoria II : organe, carcase, conţinut tub digestiv;*

*Categoria III: Piei, extremităţi membre anterioare si extremităţi membre posterioare,coarne, mamela, urechi,  coada, păr, unghii, curăţitură de pe piele, amigdale, resturi fasonare, grăsime, pulmoni, ganglioni limfatici, trahee, esofag, laringe, bucăţi de os, bucăţi de carne sau grăsime, vezica urinara, rect, bucăţi intestine, carne căzută pe paviment,*

*c) proiectul are un efect cumulativ cu alte activităţi existente în zonă, dar efectul nu poate fi semnificativ;*

*d) proiectul este situat în afara ariilor naturale protejate, a zonelor de protecţie specială sau arie în care standardele de calitate ale mediului, stabilite de legislaţie, au fost depăşite.*

*e) nu este situat în arie dens populată;*

*f) nu se utilizează substanţe periculoase pentru realizarea proiectului și pentru funcţionarea activității;*

*g la faza de realizare a proiectului rezultă deşeuri de construcţie, deșeuri de tip menajer şi asimilate, iar după punerea în funcţiune rezultă deşeuri de tip menajer şi deşeuri de ambalaje.*

 *Deşeurile rezultate, atât în etapa de realizare a investiţiei cât şi în perioada de funcţionare a obiectivului, se vor colecta selectiv şi vor fi preluate de firme autorizate.*

 *Deşeurile menajere vor fi transportate şi depozitate prin relaţie contractuală cu operatorul de salubritate.*

*h) Prin respectarea măsurilor preventive şi de protecţie a factorilor de mediu propuse, probabilitatea impactului asupra factorilor de mediu este redusă.*

*i) proiectul a parcurs etapa de evaluare iniţială, din analiza listei de control pentru etapa de încadrare, finalizată în şedinţa Comisiei de Analiză Tehnică, nu rezultă un impact semnificativ asupra mediului al proiectului propus;*

*j) anunţurile publice privind depunerea solicitării de emitere a acordului de mediu şi privind etapa de încadrare au fost mediatizate prin afişare la sediul Primăriei Comunei Cetate, prin publicare în presa locală şi afişare pe site-ul şi la sediul A.P.M. Bistriţa-Năsăud.*

*Nu s-au înregistrat observaţii/contestaţii/comentarii din partea publicului interesat pe parcursul procedurii de emitere a actului de reglementare.*

**II.** Motivele care au stat la baza luării deciziei etapei de încadrare în procedura de evaluare adecvată sunt următoarele:

*- proiectul propus nu intră sub incidenţa art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare.*

**Condiţii de realizare a proiectului:**

*1. Se vor respecta prevederile O.U.G. nr. 195/2005 privind protecţia mediului, cu modificările şi completările ulterioare.*

*2. Se vor respecta prevederile Legii Apelor nr. 107/1996, cu modificările şi completările ulterioare (inclusiv cele aduse de O.U.G. nr. 12/2007 pentru modificarea şi completarea unor acte normative care transpun acquis-ul comunitar în domeniul protecţiei mediului), ultimul act normativ pentru modificarea și completarea legii fiind O.U.G. nr. 69/28.06.2013;*

*3. Se vor respecta prevederile Legii* ***nr. 104/2011 privind calitatea aerului înconjurător, publicată în M. Of. 452/2011;***

*4. Se vor respecta prevederile Ordinului M.A.P.P.M. nr. 462/1993 pentru aprobarea Condiţiilor tehnice privind protecţia atmosferică şi Normelor metodologice privind determinarea privind determinarea emisiilor de poluanţi atmosferici produşi de surse staţionare;*

*5. Materialele necesare pe parcursul execuţiei lucrărilor vor fi depozitate numai în locuri special amenajate în incintă, astfel încât să se asigure protecţia factorilor de mediu.*

*6. Deşeurile menajere vor fi transportate şi depozitate prin relaţie contractuală cu operatorul de salubritate, iar deşeurile valorificabile se vor preda la societăţi specializate, autorizate pentru valorificarea lor.*

*7. Se interzice depozitarea necontrolată a deşeurilor (direct pe sol, etc.) ca şi incinerarea lor.*

*8. Se vor lua toate măsurile necesare pentru:*

 *- evitarea scurgerilor accidentale de produse petroliere de la mijloacele de transport utilizate;*

 *- evitarea depozitării necontrolate a materialelor folosite şi a deşeurilor rezultate;*

 *- asigurarea permanentă a stocului de materiale și dotări necesare pentru combaterea efectelor poluărilor accidentale (materiale absorbante);*

*9. Autovehiculele şi utilajele folosite vor respecta normele şi prevederile privind emisiile de noxe şi de zgomot. Mijloacele de transport şi utilajele folosite vor fi întreţinute corespunzător, pentru a se evita emisiile de noxe în atmosferă şi scurgerile accidentale de carburanţi şi lubrifianţi.*

*10. Alimentarea cu carburanţi a mijloacelor auto și schimburile de ulei se vor face numai pe amplasamente autorizate.*

*11. Se interzice accesul de pe amplasament pe drumurile publice cu utilaje, maşini de transport necurăţate.*

*12. Nu se vor executa lucrări de reparaţii a motoarelor, schimbarea uleiului de motor şi hidraulic pe amplasamentul proiectului. Aceste operațiuni se vor efectua numai pe amplasamente autorizate.*

*13. La stabilirea programului de lucru şi de transport a materialelor necesare se vor lua măsuri de diminuare la minim a potenţialului disconfort creat locuitorilor sau obiectivelor de interes public.*

*14. Se vor lua măsurile necesare pentru prevenirea degajării şi împrăştierii prafului în timpul execuţiei lucrărilor (instalare barieră de protecţie, umectări ş.a.).*

*15. Instruirea/pregătirea angajaţilor pentru intervenţie în cazul sesizării unor scurgeri accidentale de produse petroliere/uleiuri minerale.*

*16. În cazul apariţiei unei poluări accidentale se vor lua imediat măsuri de stopare a fenomenului şi de remediere a suprafeţei afectată.*

 *Se va raporta la APM BN şi la CJ BN al GNM orice poluare constatată, indiferent de cauzele apariţiei acesteia.*

*17. La execuția lucrărilor se vor respecta întocmai cele menționate în memoriul de prezentare (date, parametri), justificare a prezentei decizii.*

***18. La finalizarea investiţiei, titularul va notifica Agenţia pentru Protecţia Mediului Bistriţa-Năsăud şi Comisariatul Judeţean Bistriţa-Năsăud al Gărzii Naţionale de Mediu pentru verificarea conformării cu actul de reglementare şi se va solicita revizuirea autorizaţiei de mediu.***

 **Prezentul act de reglementare este valabil pe toată perioada punerii în aplicare a proiectului, dacă nu se produc modificări.**

**În cazul în care proiectul suferă modificări, titularul este obligat să notifice în scris *Agenţia pentru Protecţia Mediului Bistriţa-Năsăud* asupra acestor modificări, înainte de realizarea acestora.**

**Nerespectarea prevederilor prezentului acord de mediu se sancţionează conform prevederilor legale în vigoare.**

**Verificarea conformării cu prevederile prezentului act se face de către Garda Naţională de Mediu/Comisariatul judeţean Bistriţa-Năsăud şi Agenţia pentru Protecţia Mediului Bistriţa-Năsăud.**

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/5004, cu modificările şi completările ulterioare.

 **Menţiuni despre procedura de contestare administrativă şi contencios administrativ.**

 Orice persoană care face parte din publicul interesat şi care se consideră vătămată într-un drept al său ori într-un interes legitim, se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile sau omisiunile Agenţiei pentru Protecţia Mediului Bistriţa-Năsăud, care fac obiectul participării publicului în procedura de evaluare a impactului asupra mediului, prevăzute de HG 445/2009, cu respectarea prevederilor Legii contenciosului administrativ nr. 554/2004, cu modificările ulterioare.

 Actele sau omisiunile Agenţiei pentru Protecţia Mediului Bistriţa-Năsăud, care fac obiectul participării publicului în procedura de evaluare a impactului asupra mediului, se atacă odată cu decizia etapei de încadrare.

 Se pot adresa instanţei de contencios administrativ competente şi organizaţiile neguvernamentale care promovează protecţia mediului şi îndeplinesc condiţiile cerute de legislaţia în vigoare, considerându-se că acestea sunt vătămate într-un drept al lor sau într-un interes legitim.

 Soluţionarea cererii se face potrivit dispoziţiilor Legii nr.554/2004, cu modificările ulterioare.

 Înainte de a se adresa instanţei de contencios administrativ competente, persoanele care fac parte din publicul interesat şi care se consideră vătămate într-un drept ori într-un interes legitim, trebuie să solicite Agenţiei pentru Protecţia Mediului Bistriţa-Năsăud, în termen de 30 de zile de la data aducerii la cunoştinţa publicului a deciziei etapei de încadrare revocarea respectivei decizii.

 Agenţia pentru Protecţia Mediului Bistriţa-Năsăud are obligaţia de a răspunde la plângerea prealabilă în termen de 30 de zile de la data înregistrării acesteia.

 **Procedura administrativă prealabilă este gratuită**.

 DIRECTOR EXECUTIV, ŞEF SERVICIU

 AVIZE, ACORDURI, AUTORIZAŢII,

 biolog-chimist Sever Ioan ROMAN

 ing. Suciu Marinela

 Întocmit,

ing. Livia Puşcaş